CELEX: 62019CN0107
Language: mt
Date: 2019-02-12 00:00:00
Title: Kawża C-107/19: Talba għal deċiżjoni preliminari mressqa mill-Obvodní soud pro Prahu 9 (ir-Repubblika Ċeka) fit-12 ta’ Frar 2019 — XR v Dopravní podnik hl. m. Prahy, akciová společnost

8.4.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 131/28
            
         
      Talba għal deċiżjoni preliminari mressqa mill-Obvodní soud pro Prahu 9 (ir-Repubblika Ċeka) fit-12 ta’ Frar 2019 — XR v Dopravní podnik hl. m. Prahy, akciová společnost
      (Kawża C-107/19)
      (2019/C 131/34)
      Lingwa tal-kawża: iċ-Ċek
      
         Qorti tar-rinviju
      
      Obvodní soud pro Prahu 9
      
         Partijiet fil-kawża prinċipali
      
      
         Rikorrent: XR
      
         Konvenuta: Dopravní podnik hl. m. Prahy, akciová společnost
      
         Domandi preliminari
      
      
                  1)
               
               
                  Il-perijodu ta’ pawża li matul tiegħu impjegat għandu jkun għad-dispożizzjoni tal-persuna li timpjegah fi żmien żewġ minuti fil-każ ta’ intervent ta’ emerġenza għandu jiġi kklassifikat bħala “ħin tax-xogħol” fis-sens tal-Artikolu 2 tad-Direttiva 2003/88/KE (1) tal-Parlament Ewropew u tal-Kunsill tal-4 ta’ Novembru 2003 li tikkonċerna ċerti aspetti tal-organizzazzjoni tal-ħin tax-xogħol?
               
            
                  2)
               
               
                  L-evalwazzjoni tad-domanda preċedenti hija influwenzata mill-fatt li l-interruzzjoni [tal-pawża] fil-każ ta’ intervent ta’ emerġenza ssir biss okkażjonalment u imprevedibbilment jew, skont il-każ, mill-frekwenza li biha sseħħ l-interruzzjoni?
               
            
                  3)
               
               
                  Qorti tal-ewwel istanza, li tiddeċiedi wara li d-deċiżjoni tagħha tkun ġiet annullata minn qorti superjuri u l-kawża tkun intbagħtet lura quddiemha għal proċeduri sussegwenti, tista’ ma tosservax l-opinjoni legali ta’ qorti superjuri li hija vinkolanti fuq il-qorti tal-ewwel istanza, jekk din l-opinjoni ma tkunx konformi mad-dritt tal-Unjoni?
               
            
         (1)  ĠU Edizzjoni Speċjali bil-Malti, Kapitolu 5, Vol. 4, p. 381